Järgmisel hommikul, mil ladistab paduvihma, sõidetakse motikatega edasi  sama palju kui enne, ainult et sõitjatel on üll kogu motikat katvad hallid keebid, mil sees vaid üks auk, kust juhi pea läbi käib. Sama keebi all istuvad ka pisikesed sinivalgetes põlvpükskostüümides koolijussid, kellele issid on kooli juurde vastu põristanud. Poisid-tüdrukud poevad oma põrakate ranitsatega issi selja taha või ta ette, sülelapsed tõmmatakse rihmaga issi keha külge kinni, ning sõit alaku. Samas, ega märjaks saada polekski hull, sest vihm on mõnus, nagu soe dushsh, ja sel seisukohal tunduvad  olevat mitmed paduvihmas T-särgiga põristajad.